નવગુજરાત સમય, હિંમતનગર હિંમતનગરની સહકારીજીન ચોકડી પર આવેલ એક રેસ્ટોરેન્ટ પર રૂપિયા પડાવવા અને જગ્યા ખાલી કરાવવાના મામલે કાંકણોલ અને બેરણાના ત્રણ શખ્સો ઉપરાંત છ શખ્સોએ શનિવારે રાત્રે ધિંગાણુ મચાવી હોટલમાં મૂકેલા કુંડાઓની તોડફોડ કરી નુકશાન પહોંચાડયુ હતું તેમજ હોટલ માલિકને ત્રણ દિવસમાં જગ્યા ખાલી કરી જતા રહેવાની નહિ તો જાનથી મારવાની ધમકીઓ આપી ગડદાપાટુનો માર મારતા મામલો ગરમાયો હતો.